Vedlegg til faktaark:

**Beite:** Det viktig å minne om at siden dyra beiter de samme beiteplantene året gjennom, så vil hard beiting (på lauvknopper) om vinteren medføre et redusert sommerbeite. Sommer og vinterbeite på Vegårshei og omliggende kommuner er dermed begge kritiske faktorer for elgens næringstilstand.

For å vise at forholda i elgbestanden er nokså lik i hele østregionen av Aust-Agder tar vi med noen tall fra nabokommunene våre, hentet fra FAUNs rapport i 2011.

**Spesielt for Åmli:** Ku/okseforhold er gått noe opp og ligger i 2010 på ca 2 kuer pr okse. Vektutvikling for kalv er stagnert, men er for ungdyr negativ, og ligger i 2010 på hhv 50 og 108 kg. Kalveraten har siste åra ligget på i overkant av 0.5, men var i 2010 oppe i ca 0.6, blant annet på grunn av at tvillingraten økte fra ca 1,08 til ca 1,15..

**Spesielt for Gjerstad:** Ku/okseforhold er gått minimalt opp og ligger i 2010 på ca 1,5 kuer pr okse. Vektutvikling for kalv er svakt fallende, men er for ungdyr noe uklar, og ligger i 2010 på hhv 42 og 112 kg. Kalveraten har siste åra ligget på i overkant av 0.5, med svak stigning i tvillingraten som ligger på ca 1.10.

**Spesielt for Risør:** Ku/okseforhold har hatt en positiv trend i kommunen. Fra i 1995 hvor man hadde 2,18 ku per okse, er man i 2010 nede i 1,6 kuer per okse. Nå er elgobservasjoner totalt gått ned med 34% i denne perioden. Vektutvikling på kalv har en negativ utvikling fra første gjennomsnittsmåling i 1999 med 59, til 2010 resultatet på 47 kg. Ungdyr ligger rimelig stabilt (120-130kg) i perioden 1999-2010, men det kan ha en samanheng med at grensen for kviger, for tiden, ligger på 170 kg i kommunen.Kalveraten ser ut til å ligge stabilt rundt 0,6. Tvillingraten ser ut til å ha stabil trend fra 90-tallet frem til 2010, og var i 2010 på 1,15.

Tallmaterialet for tvillingraten er på 2000-tallet spinkelt.

**Spesielt for Tvedestrand:** Ku/okseforhold var svært skjevt rundt 1995, men har forbedret seg. De siste 3 årene har det imidlertid gått andre veien igjen og i 2010 ligger forholdet på 1,76 ku pr okse. Vektutvikling for kalv og ungdyr er begge negative, og ligger i 2010 på hhv 43 og 102 kg. Kalveraten så etter 2005 ut til å ha stabilisert seg rundt 0,5, men var i 2010 nede i rekordlave 0,37. Tvillingraten har de siste 3 årene ligget under 1,1 og var i 2010 nede i 1,06. Tallmaterialet for tvillingraten er spinkelt.